Provinco La Palmoj

La Palmoj (hispane Las Palmas) estas provinco de Hispanio en la aŭtonoma regiono Kanarioj. Ĝi konsistigas ties orientan parton kun la insuloj Grankanario, Lanzarote, Fuerteventura, La Graciosa kaj kvar insuletoj (Alegranza, Montaña Clara, Roque del Este kaj Roque del Oeste). Ĝia ĉefurbo estas Las Palmas de Gran Canaria, de kiu ĝi ricevis sian nomon. La provinco ekestis en 1927, kiam la tiama kanaria provinco estis dividita al du provincoj (Sankta Kruco de Tenerifo kaj La Palmoj). Kun 1 083 502 loĝantoj (2010) ĝi estas la pli loĝata el la du provincoj kaj havas la dek-trian lokon en Hispanio. Ĝia areo estas 4 066 km². La provinco La Palmoj estas dividita al 34 komunumoj (municipoj), kiuj jene dividiĝas al la tri grandaj insuloj: 6 municipoj en Fuerteventura, 21 municipoj en Grankanario, 7 municipoj en Lanzarote. La insuletoj estas partoj de jenaj municipoj: La Chinijo-insularo (Alegranza, La Graciosa, Montaña Clara, Roque del Este kaj Roque del Oeste) apartenas al Teguise (Lanzarote). Nur La Graciosa havas konstantan loĝantaron (iom pli ol 600). Isla de Lobos (neloĝata de 1968) apartenas al La Oliva (Fuerteventura). Notoj Vidu ankaŭ Listo de la municipoj de provinco Las Palmas